MISERABLES-V-WEB	De vertat, arreculant un shinhau, en tot calar-se en correder des Monges deth Calvari, a condicion de non trantalhar ena pauta d’auca sosterranha dera horcalhada Boucherat; cuelhent peth correder de Sant Loís, dempús ara quèrra, peth ramau de Sant Gil, e virant dempús entara dreta, damb eth suenh d’evitar era galaria de Sant Sebastian, aurie pogut arribar en escolader d’Amelot, e d’aquiu, damb era condicion de non descaminar-se ena espècia de F que i a jos era Bastilha, gésser en Sena ath cant der Arsenal.